Kinders is gek oor WaterWise!! - NSRI
Kinders is gek oor WaterWise!!
Education, Water Safety, WaterWise / 24 January 2013
Dit is Januarie 2013; die skole het so pas heropen na 'n lui-lekker somer-vakansie, waar elke kind seker een of ander tyd in die water baljaar het!
Kinders is gek oor water. WaterWise Academy leer kinders van kleins af om respek vir water te he en hoe om in noodsituasies op te tree. Skole word besoek en kinders leer spelenderwys die reels van waterveiligheid. Laastedrif, waar die WaterWise – werkswinkel gister aangebied is, is ongeveer 40km buite Ceres.
Die WaterWise Akademie word met trots geborg deur Transnet National Ports Authority.
Ken jy die ambulans se nommer?
Die WaterWise-aanbieding word sommer buite op die gras, onder die koeltebome aangebied. Laastedrif se kinders het spontaan aan die oefeninge deelgeneem en heerlik saamgewerk. Twee skoliere wys vir hul maats hoe om 'n drenkeling met 'n handdoek uit die water te haal.
Bernadine Maans demonstreer hoe sy 'n maatjie, wat in die water geval het, sal uithelp.
Water Wise Academy leer "mini-lewensredders" om 'n verskil te maak
Jeandre Paulse was baie entoesiasties om KPR te leer, want die plaas Laastedrif, waar die WW-werkswinkel gister aangebied is, is ongeveer 40km buite Ceres. "Ons wag baie, baie lank vir 'n ambulans om tot hier te kom," was die kinders se reaksie.